open-index/open-wikipedia-markdown huggingface dataset:
Gran Premio do Brasil de 1981

O **Gran Premio do Brasil de 1981** foi unha carreira de automobilismo de Fórmula 1, celebrada o 29 de marzo de 1981 no circuíto de Jacarepaguá de Río de Xaneiro. Foi a segunda carreira da tempada de  e tamén foi o décimo Gran Premio do Brasil. A Fórmula Un trasladouse ao circuíto de Jacarepaguá de Río de Xaneiro desde o circuíto de Interlagos en São Paulo, logo dos problemas de seguridade no longo circuíto de Interlagos e os crecentes suburbios de São Paulo estaban en contradición coa imaxe glamorosa da Fórmula Un.

O piloto arxentino Carlos Reutemann gañou a carreira en circunstancias polémicas, non fixo caso dos sinais dos boxes para que deixase adiantar ao seu compañeiro e líder do equipo Alan Jones. Jones, que terminou segundo, non se presentou despois no podio.

## Clasificación 
Ao piloto colombiano Ricardo Londoño negóuselle a super licenza, non se lle permitiu participar na práctica oficial, e non puido competir.

## Notas 
* Primeira volta rápida: Marc Surer
* Primeira participación: Ricardo Londoño
* Primeiros puntos: Marc Surer

## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Referencias 
* 
* 

### Ligazóns externas
Sia

**Sia Kate Isobelle Furler**, nada o 18 de decembro de 1975 en Adelaida, máis coñecida como **Sia**, é unha cantante e produtora musical australiana.

## Traxectoria 
No ano 2000, o seu sinxelo "Taken for Granted" estivo no top 10 do Reino Unido. O seu álbum musical *Some People Have Real Problems* estivo entre os 50 máis vendidos nos Estados Unidos segundo a listaxe de Billboard 200. No ano 2005, a súa canción "Breathe Me" apareceu na escena final da serie "Six Feet Under". Nos Premios musicais ARIA de 2009, Sia gañou o premio para o mellor DVD musical. Na edición de 2010 acadou seis nomeamentos e gañou o premio ao mellor lanzamento musical por *We Are Born* e ao mellor vídeo musical para a canción "Clap Your Hands". Colaborou con David Guetta na canción "Titanium" e na produción do sinxelo "She Wolf (Falling to Pieces)" e "Wild Ones" co rapeiro Flo Rida. As tres cancións acadaron grande éxito internacional.

No 2014, o seu sinxelo "Chandelier" chegou a posicionarse na oitava posición no *Billboard Hot 100* e recibiu catro nomeamentos aos Premios Grammy.

## Discografía 
### Álbums musicais 
* *OnlySee* (1997)
* *Healing Is Difficult* (2001)
* *Colour the Small One* (2004)
* *Some People Have Real Problems* (2008)
* *We Are Born* (2010)
* *1000 Forms of Fear* (2014)
* *This Is Acting* (2016)
* *Everyday Is Christmas* (2017)
* *Music* (2021)
* *Reasonable Woman* (2024)

## Véxase tamén 
### Ligazóns externas 
*Páxina oficial
*
Chandelier (canción)

"**Chandelier**" é unha canción da cantante australiana Sia, procedente do seu álbum de 2014 *1000 Forms of Fear*. Escrita por Sia e Jesse Shatkin e producida por Shatkin e Greg Kurstin, a canción foi lanzada o 17 de marzo de 2014 como sinxelo do álbum. O seu estilo é unha mestura de electropop con música electrónica, R&B e influencias do reggae.

## Vídeo musical 
O vídeo musical da canción foi dirixido por Sia e por Daniel Askill, mentres que a coreografía é de Ryan Heffington. Foi lanzado o 6 de maio de 2014 e nel aparece a nova bailarina Maddie Ziegler levando unha perruca loura de Sia e interpretando a coreografía nun piso baleiro. "Chandelier" recibiu dous nomeamentos aos MTV Video Music Awards nas categorías do Mellor Vídeo do Ano e Mellor Coreografía, gañando o segundo.

O 5 de decembro de 2014 acadou o nomeamento aos Premios Grammy ao Mellor Vídeo Musical. O vídeo axiña se fixo viral en YouTube, converténdose no sétimo vídeo musical máis visto de 2014 con máis de 400 millóns de visualizacións.

## Notas 
## Véxase tamén 
### Ligazóns externas 
* Vídeo musical de "Chandelier" en YouTube
Sequoyah

**Sequoyah** (ᏍᏏᏉᏯ *Ssiquoya*, como asinaba o seu nome, ou ᏎᏉᏯ *Se-quo-ya*, como é escrito na lingua cherokee na actualidade) (c. 1770–1840), foi un ourive, ferreiro, mestre e soldado nativo americano coñecido co nome inglés de **George Gist** ou **George Guess**. En 1821, creou o silabario cherokee, facendo posible ler e escribir en lingua cherokee. É particularmente célebre por ser a única persoa pre-literaria da historia coñecida en crear de forma independente un sistema de escrita efectiva. Despois de coñecer a súa obra, o pobo da nación cherokee adoptou axiña o seu uso e fíxoo oficialmente en 1825.

## Notas 
## Véxase tamén 
### Bibliografía 
* Bender, Margaret. (2002) ''Signs of Cherokee Culture: Sequoyah's Syllabary in Eastern Cherokee Life*. Chapel Hill: University of North Carolina Press.
* Feeling, Durbin. *Cherokee-English Dictionary: Tsalagi-Yonega Didehlogwasdohdi*. Tahlequah, Oklahoma: Cherokee Nation, 1975: xvii
* Holmes, Ruth Bradley; Betty Sharp Smith (1976). *Beginning Cherokee: Talisgo Galiquogi Dideliquasdodi Tsalagi Digoweli.* Norman: University of Oklahoma Press. ISBN 0-8061-1362-6.
* Foreman, Grant, *Sequoyah*, University of Oklahoma Press, Norman,OK, 1938.
* Langguth, A. J. *Driven West: Andrew Jackson and the Trail of Tears to the Civil War*. Nova York, Simon & Schuster. 2010. ISBN 978-1-4165-4859-1.
* McKinney, Thomas e Hall, James, *History of the Indian Tribes of North America*. (Philadelphia, PA, 1837–1844).
* McLoughlin, William G., *After the Trail of Tears: The Cherokees' Struggle for Sovereignty 1839 - 1880''. University of North Carolina Press. Chapel Hill. 1993. ISBN 0-8078-2111-X.
Alberto Carpo

**Alberto Policarpo Álvarez Sanmartín**, chamado artisticamente **Alberto Carpo**, nado en León o 21 de decembro de 1936 e finado na Coruña o 11 de xaneiro de 2015, foi un pintor galego.

## Traxectoria 
Mudouse coa súa familia á Coruña cando aínda era un neno, e na cidade herculina botou a maior parte da súa vida. En 1960 abandonou os seus estudos universitarios para formouse en París, primeiro no deseño de moda e logo nas artes gráficas e deseño publicitario. Despois de cinco anos na capital francesa proseguiu a súa carreira en Barcelona, Madrid e finalmente na Coruña.

Alberto Carpo foi encadrado no grupo A carón coruñés, a canda Mon Vasco, Xoti de Luis, Manuela Folgado, Jaime Cabanas, Xosé Tomé, Elvira Blanco, José Eduardo Martínez, Chelín, Rafael Correa Corredoira, Enrique Ferrer e Alberto Permuy.

A súa arte é fundamentalmente figurativa, onde predominan a representación de mulleres. Tamén destacou como retratista de personalidades do seu tempo, entre os que estiveron Camilo José Cela ou Manuel Fraga, e como autor de autorretratos.

## Obra 
Parte da súa obra foi adquirida por algunhas das coleccións de arte máis importantes de Galicia, como a de ABANCA, a da Deputación da Coruña ou a do Concello da Coruña.

En 2011 expuxo na Coruña, comisariada polo concello, unha antolóxica da súa obra titulada *Testemuño*.

## Notas 
## Véxase tamén 
### Bibliografía
*
### Ligazóns externas 
* Reportaxe de TV Coruña sobre o autor (2010-12)
"Weird Al" Yankovic

**Alfred Matthew Yankovic**, nado en Downey (California) o 23 de outubro de 1959, é un músico e actor estadounidense de cinema e televisión.

## Véxase tamén 
### Ligazóns externas 
* Páxina oficial
*
Aircraft Transport and Travel

**Aircraft Transport and Travel** foi unha aeroliña británica fundada durante a primeira guerra mundial. Era unha subsidiaria de Airco e foi a primeira aeroliña en operar un servizo internacional regular (entre Londres e París).

## Historia 
O 5 de outubro de 1916 George Holt Thomas fundou Aircraft Transport and Travel (AT&T). Usando unha frota de antigos biplanos militares Airco DH.4A, operou voos de socorro entre Folkestone e Gante. O 15 de xullo de 1919 a compañía realizou un voo de proba a través da canle da Mancha, a pesar da falta de apoio do goberno británico. Voado polo tenente H Shaw nun Airco DH.9 entre a base da RAF de Hendon e o aeroporto de París-Le Bourget, a viaxe durou 2 horas e 30 minutos a un prezo de 21 libras por pasaxeiro.

O 25 de agosto de 1919 a compañía usou Airco DH.16 para iniciar un servizo regular do aeródromo londiniense de Hounslow Heath ata Le Bourget, o primeiro servizo regular do mundo. A aeroliña en pouco tempo gañou reputación pola súa fiabilidade, a pesar dos problemas coa mala meteoroloxía. En novembro de 1919 gañou o primeiro contrato civil de correo aéreo británico. En 1920 os avións regresarían á Royal Air Force.

En febreiro de 1920, coa súa compañía nai Aircraft Manufacturing Company Limited (Airco), AT&T, tamén coñecida como Airco Air Express, pasou a formar parte do grupo BSA. A aeroliña continuou operando baixo o control de Frank Searle, de Daimler Hire Limited.

Ademais do servizo entre Londres e París, AT&T tamén operou un voo entre o aeroporto de Croydon e Ámsterdam no nome de KLM. O 17 de maio de 1920 un DH.16 (G-EALU) de AT&T operou o primeiro servizo de KLM entre Londres e Ámsterdam.

AT&T continuou operando, pero Daimler-BSA retirou o seu apoio e superada polas débedas foi posta en liquidación en novembro de 1920, realizando o seu derradeiro voo o 17 de decembro. A principios de 1921 os seus activos foron mercados por Daimler e uníronse a Daimler Air Hire Limited nunha nova compañía chamada Daimler Airway Limited que continuou os servizos.

Cara 1921 seis compañías operaban o servizo de Londres a París, tres francesas e tres británicas. As aeroliñas francesas estaban recibindo axudas do goberno do seu país, e como protesta as tres británicas pararon os seus servizos o 28 de febreiro de 1921.

## Notas 
## Bibliografía 
*
Maddie Ziegler

**Madison Nicole "Maddie" Ziegler**, nada o 30 de setembro de 2002 en Pittsburgh, Pensilvania, orixinalmente  chamada Taylor Nicole Ziegler, pero dous días despois de nacer cambióuselle o nome por Madison, é unha bailarina, modelo e actriz infantil estadounidense. É principalmente coñecida pola súa participación no programa de televisión *Dance Moms* e polas súas aparicións nos vídeos musicais "Chandelier" e "Elastic Heart", da cantante australiana Sia.

## Filmografía 
### Actuacións creditadas 
### Como ela mesma 
## Vídeos musicais 
## Notas 
## Véxase tamén 
### Ligazóns externas 
* Páxina oficial
*
Marc Surer

**Marc Surer**, nado en Arisdorf o 18 de setembro de 1951, é un ex piloto de carreiras suízo. Participou en 88 Grandes Premios do Campionato Mundial de Fórmula Un, onde debutou o 9 de setembro de 1979. Anotou un total de 17 puntos no campionato.
## Traxectoria
Márc Surer gozou do apoio de BMW á maior parte da súa carreira, logrou o segundo lugar no campionato de F2 de 1978 e gañouno en 1979 cun March-BMW oficial. Os primeiros anos na F1 de Marc foron algo problemáticos, rompeu as pernas probando un ATS en Kyalami en 1980, e de novo correu alí en 1981 cun Ensign. Marc Surer fichou por Arrows, pero os seus contactos en BMW levárono a Brabham en 1985, para regresar a Arrows cando adquiriron motores BMW.

Marc Surer tamén correu en rallies, pero un grave accidente no ADAC Hesse-Rallye de 1986 no seu Ford RS200 deixouno gravemente ferido e matou o seu compañeiro de equipo e amigo Michel Wyder. BMW retívoo como adestrador de pilotos e máis tarde como director das actividades dos deportes de motor, segue estando profundamente involucrado co deporte, a través dun grande interese na F2 histórica. Desde 1996 traballa como comentarista de televisión de todas as carreiras de Fórmula 1 para Sky Sport (Alemaña), xunto co comentarista principal Jacques Schulz

## Vida persoal 
Marc Surer casou dúas veces con antigas modelos de *Playboy*, primeiro coa Playmate Jolanda Egger e logo con Christina Surer entre 1997 e 2000. O 3 de decembro de 2011 casou coa súa parella de moito tempo Silvia Renée Arias.

## Rexistro de carreiras 
### Europa de Fórmula completa Dous resultados do Campionato 
(key) (carreiras en **grosa** indican pole position; carreiras en *cursiva* indican volta rápida)

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas 
* Profile at www.grandprix.com
Igrexa de Santa María de Dodro

A **igrexa de Santa María de Dodro** é un templo barroco do século XVIII dedicado á Virxe María, sede da parroquia homónima, no concello de Dodro. É unha das primeiras obras de Simón Rodríguez e presenta algunhas peculiaridades características do seu estilo.

## Descrición 
En 1719 encargáronselle ó mestre compostelán Simón Rodríguez as trazas do templo, quen proxectou a súa reedificación. Preserva unha inscrición nos muros do interior da igrexa do ano 1102. Malia estar o trazado da planta feito, o inicio da obra atrasouse, sendo adxudicada a execución a Pedro Blanco. A construción debeu  dar comezo a mediados de 1720 pero en 1738 aínda non se rematara o corpo da igrexa. A capela maior concluíuse no 1739.

O edificio presenta planta de cruz latina cunha soa nave de dous tramos, cruceiro dun tramo e capela maior rectangular, rematando nos laterais en senllos nichos con bóveda en forma de vieira.

A nave da igrexa e o presbiterio cubríronse cunha bóveda de canón, o mesmo que os brazos do cruceiro e na intersección empregouse unha bóveda de aresta. O interior do templo apenas presenta decoración e como separación dos distintos tramos empregaronse arcos faxóns.

A igrexa de Dodro é unha obra que ó non contar coa dirección de Simón Rodríguez varía sensiblemente respecto do plan inicial do mestre compostelán. Ademais, o proxecto inicial do arquitecto non se conserva.

Conserva a pía bautismal onde foron bautizados Gala e Ovidio Murguía. Foi reconstruída en parte en 1918. A igrexa foi restaurada no ano 1992, co arranxo da bóveda e do tellado e coa colocación dun novo piso de pedra.
miniatura|350px|centro

### Fachada 
No exterior séguese co mesmo criterio de sinxeleza que no interior, a fachada de liñas elementais non se atén ás trazas orixinais de Simón Rodríguez. No centro da fachada ábrese a porta que presenta un marco de orelleiras de riqueza na modelaxe. As pilastras caixeadas flanquean a porta, coroada por un frontón triangular partido con fornela que resgarda a Virxe da Asunción. A torre do campanario é de tres corpos, coroada por unha cupuliña de planta octogonal con pináculo, configurando un todo harmónico e equilibrado.

### Altar maior 
No interior destaca sobre todo o retablo maior. A intensa decoración contrasta coa sinxeleza do propio recinto, a profusión de dourados imponse nun espazo reducido, o uso de diferentes planos provoca a sensación de movemento e de inestabilidade, xogos de luces e de sombras. Está considerado como o primeiro retablo deseñado por Simón Rodríguez, arredor de 1740,

## Galería de imaxes 
## Notas 
## Véxase tamén 
### Bibliografía 
* 
* 
* 
*
José Ribas Montenegro

**José Ribas Montenegro**, nado en Vigo e finado en Donostia en 1948, foi un xornalista e poeta galego.

## Traxectoria 
Irmán de Federico Ribas Montenegro. Colaborou na *Revista Gallega* e *Galicia en Madrid*. Marchou a Buenos Aires e foi redactor de *Mundo Argentino* e *Correo de Galicia* de Buenos Aires. Retornou a Galicia en 1922, colaborou en *Galicia* e foi redactor xefe de *El Pueblo Gallego* até 1925. Despois pasou a ser redactor de *La Nación* de Madrid e colaborou co seu director Delgado Barreto en *Gracia y Justicia*; tamén colaborou en  *La Esfera*. En 1936 estivo á fronte do Comité autonómico de Madrid para apoiar o Estatuto. O golpe de Estado do 18 de xullo de 1936 pillouno en Madrid, de onde logrou saír para pasar á zona franquista. Formou parte da redacción de *El Pensamineto Navarro*. Despois foi redactor de *La Voz de España* de Donostia, encargado da sección satirico-humorística "Tic-tac" que asinaba co pseudónimo **Aldakor**.

## Notas 
## Véxase tamén 
### Bibliografía 
*
Arik Air

**Arik Air** é unha aeroliña nixeriana que opera unha rede de voos domésticos, rexionais e internacionais. Na actualidade é a aeroliña máis grande de Nixeria e tamén a aeroliña nacional de Serra Leoa. Opera principalmente dende dous centros de conexión no Aeroporto Internacional Murtala Muhammed, en Lagos, e o Aeroporto Internacional Nnamdi Azikiwe, en Abuja. A súa sede é o Arik Air Aviation Center, situada no soto do aeroporto Murtala Muhammed.

## Frota 

## Véxase tamén 
### Ligazóns externas 
* Páxina da aeroliña
San Donato

O nome de **San Donato** pode referirse a varios santos cristiáns:

* **Donato de Muenstereifel**, soldado e mártir do século II; patrón contra o raio;
* **Donato de Thmuis**, mártir, bispo de Thmuis, cidade do Baixo Exipto na provincia romana de Augustamnica Prima;
* Donato de Cartago, bispo en Numidia (270-355);
* **Donato de Arezzo**, bispo de Arezzo (m. 362);
***Donato servitano**, monxe norteafricano do século VI, establecido en Hispania fuxindo da invasión dos vándalos;
* **Donato de Besançon**, bispo de Besançon do século VII;
* **Donato de Fiesole**, monxe irlandés, bispo de Fiesole en 824;
* **Donato de Zadar**, bispo dálmata de Zadar a comezos do século IX (festividade, 25 de febreiro);
* **Donato de Sicilia**, mártir xunto a San Plácido;
* **Donato**, africano (festividade, 3 de xuño);
* **Donato, Rómulo, Segundo e os seus 86 compañeros**;
* **Donato de Libia**;

Amais, como topónimo pode referirse a:
***Serra de San Donato** en Navarra;
* **San Donato Milanese**, municipio italiano.

## Véxase tamén
### Outros artigos
***Donato**
*Parroquias de Galicia baixo a advocación de san Donato
Triana, Sevilla

**Triana** é un barrio da cidade de Sevilla, en España, e un dos once distritos en que está dividida para efectos administrativos a cidade.

Está situado no oeste do municipio. Limita ao sur co distrito de Los Remedios; ao leste, cos distritos Casco Antiguo e Macarena; ao norte, co distrito Norte e o municipio de Santiponce; e ao oeste, cos municipios de Camas, Tomares e San Juan de Aznalfarache.

Triana toma o seu nome do antigo barrio tradicional homónimo, situado xunto ao río Guadalquivir, á outra beira do núcleo histórico. O distrito inclúe a Illa da Cartuja, que está administrativamente dentro do barrio de Triana Oeste.

## Barrios 
*Barrio León
*El Tardón-El Carmen
*Triana Casco Antiguo
*Triana Este 
*Triana Oeste

[400px|thumb|left|O [Guadalquivir ao seu paso polo barrio de Triana (ao fondo).]]
Société Générale des Transports Aériens

A **Société Générale des Transports Aériens** (SGTA) foi unha aeroliña francesa fundada en 1919. Operou ata o ano 1933 cando os seus activos foron incorporados á aeroliña de recente creación Air France.

## Historia 
Inicialmente coñecida como Lignes Aériennes Farman, a SGTA foi creada o 8 de febreiro de 1919, cando un Farman F.60 Goliath voou dende Toussus-le-Noble ata Kenley, preto de Croydon. A aeroliña foi fundada polos irmáns Farman, que tamén eran donos de Farman Aviation Works.

En 1933 todos os activos de SGTA foron incorporados á recentemente creada Air France, e a compañía deixou de existir.
Este-Alcosa-Torreblanca

**Este-Alcosa-Torreblanca** é un dos once distritos en que está dividida para efectos administrativos a cidade de Sevilla, capital da comunidade autónoma de Andalucía, en España.

Está situado na zona oriental do municipio. Limita polo sur co municipio de Alcalá de Guadaíra e o distrito Cerro-Amate, polo leste co municipio de Carmona, polo norte co municipio de La Rinconada e o distrito Norte e polo oeste co distrito San Pablo-Santa Justa.

## Barrios 
* Sevilla Este
* Torreblanca
* Parque Alcosa

## Véxase tamén
Cerro-Amate

**Cerro-Amate** é un dos once distritos en que está dividida para efectos administrativos a cidade de Sevilla, capital da comunidade autónoma de Andalucía, en España.

Está situado no leste do municipio. Limita ao sur co municipio de Alcalá de Guadaíra e o distrito Sur; ao norte cos distritos de San Pablo-Santa Justa e Este-Alcosa-Torreblanca, distrito este último co que tamén limita polo leste; e ao oeste co distrito Nervión.

## Barrios 
* Amate
* Juan XXIII
* Los Pájaros
* Rochelambert
* Santa Aurelia-Cantábrico-Atlántico-La Romería
* Palmete
* El Cerro
* La Plata

## Véxase tamén
Casco Antiguo, Sevilla

**Casco Antiguo** é un dos once distritos en que está dividida para efectos administrativos a cidade de Sevilla, capital da comunidade autónoma de Andalucía, en España.

Está situado na área central do municipio. Limita ao sur cos distritos Sur e Los Remedios; ao leste cos distritos Nervión e San Pablo-Santa Justa; ao norte co distrito Macarena; e ao oeste co distrito Triana.

## Barrios 
* El Arenal
* Encarnación-Regina
* Alfalfa
* San Bartolomé
* San Lorenzo
* San Gil
* Museo
* Santa Catalina
* Santa Cruz
* Feria
* San Julián
* San Vicente

## Véxase tamén
Illa da Cartuja

220px|miniatura|Mapa da illa da Cartuja.
A **illa da Cartuja** é o nome co que se coñece ao territorio da cidade de Sevilla situado entre dous brazos do río Guadalquivir, un río vivo e o outro unha dársena. A illa pertence ao distrito de Triana.

## Nome 
Tecnicamente non é unha illa, xa que non está completamente rodeada de auga. Enténdese que a illa comeza na Ponte do Cristo da Expiración, lugar onde se estreita o terreo entre os dous brazos do río, e termina na Ronda Supernorte, onde finaliza a dársena do Guadalquivir.

O nome de "la Cartuja" ven do mosteiro da Cartuja de Sevilla, que se atopa na zona sur da illa.

## Urbanismo 
O desenvolvemento urbanístico desa zona era nulo, exceptuando o Mosteiro da Cartuja, ata os anos 80 cando empezou a construírse o macro-complexo da Exposición de 1992. Na Sevilla post-expo unha parte dese complexo converteuse no Parque Científico Tecnolóxico Cartuja, xestionado pola sociedade anónima Cartuja 93 e outra parte no parque de atraccións temático Isla Mágica. Próximo ao parque tecnolóxico encóntranse tamén algunhas facultades da Universidade de Sevilla. En 1993 finalizouse o edificio Torre Triana, que concentra moitas das oficinas da Xunta de Andalucía. Anos máis tarde foi construído o Estadio Olímpico de La Cartuja.

350px|esquerda|miniatura|Ponte da Barqueta, en primeiro plano, e Ponte do Alamillo, detrás.
Como zonas verdes, dende 1993 conta co Parque do Alamillo, que comunica co parque de San Jerónimo por unha pasarela sobre a dársena do Guadalquivir construída en 2011 e polo camiño ao Norte sobre a dársena que xa citado.

A zona conta, pois, con dúas estacións de ferrocarril, unha á altura do Estadio Olímpico e outra á altura do Parque Tecnolóxico. Ademais, á zona danlle servizo varias liñas de autobús de TUSSAM. Deséxase ampliar o ferrocarril cara ao sur para que chegue á estación de metro de Blas Infante, pasando polas inmediacións de Torre Triana e da Torre Pelli.

## Galería de imaxes 

Expo Séville 1992 en 2007.JPG|Esfera Bioclimática
Torre Triana.JPG|Edificio Torre Triana
Pabellon navegacion e2012003.jpg|Pavillón da Navegación
Macarena, Sevilla

250px|miniatura|Vista aérea de Macarena.
**Macarena** é un dos once distritos en que está dividida para efectos administrativos a cidade de Sevilla, capital da comunidade autónoma de Andalucía, en España.

Está situado no centro-norte do municipio. Limita ao sur cos distritos Casco Antiguo e San Pablo-Santa Justa; ao leste e norte co distrito Norte; e ao oeste co distrito Triana. Abarca de leste a oeste dende o río Guadalquivir ata a Estrada de Carmona e de norte a sur dende a Rolda de Circunvalación da SE-30 ata a Rolda do Casco Antiguo.

## Barrios 
*Santa María de Ordas-San Nicolás
*Pío XII
*La Barzola
*El Carmen
*Cruz Roja-Capuchinos
*Villegas
*Santas Justa y Rufina-Parque Miraflores
*Los Príncipes-La Fontanilla
*Begoña-Santa Catalina
*Polígono Norte
*La Paz-Las Golondrinas
*La Palmilla-Doctor Marañón
*Hermandades-La Carrasca
*Macarena Huertas-Macarena
*El Torrejón
*El Cerezo
*Doctor Barraquer-Grupo Renfe-Policlínico
*Retiro Obrero
*Cisneo Alto-Santa María de Gracia
*Campos de Soria
*León XIII-Los Naranjos
*El Rocío
*Pino Flores
*Las Avenidas

## Véxase tamén
Distrito Norte, Sevilla

**Norte** é un dos once distritos en que está dividida para efectos administrativos a cidade de Sevilla, capital da comunidade autónoma de Andalucía, en España.

Está situado no norte do municipio. Limita ao sur cos distritos de Triana, Macarena e San Pablo-Santa Justa; ao leste co distrito Este-Alcosa-Torreblanca; ao norte, cos municipios de La Rinconada e La Algaba; e ao oeste, cos municipios de Salteras e Santiponce.

## Barrios 
*Barriada Pino Montano
*Consolación
*El Gordillo
*Las Almenas
*San Jerónimo
*La Bachillera
*Los Carteros
*San Pedro
*Los Arcos
*Las Naciones-Parque Atlántico-Las Dalias
*San Matías
*Aeropuerto Viejo
*Valdezorras

## Véxase tamén
Distrito Sur, Sevilla

**Sur** é un dos once distritos en que está dividida para efectos administrativos a cidade de Sevilla, capital da comunidade autónoma de Andalucía, en España.

Está situado no centro-sur do municipio. Limita ao leste cos municipios de Dos Hermanas e Alcalá de Guadaíra; ao norte limita cos distritos Cerro-Amate e Nervión; ao noroeste co distrito Casco Antiguo; e ao oeste co distrito de Los Remedios.

## Barrios 
*El Prado-Parque de María Luisa
*Huerta de la Salud
*El Porvenir
*Giralda Sur
*El Plantinar
*Felipe II-Los Diez Mandamientos
*Tabladilla-La Estrella
*Bami
*Tiro de Línea-Santa Genoveva
*El Juncal-Híspalis
*Avenida de la Paz
*La Oliva 
*Las Letanías
*Polígono Sur

## Véxase tamén
Distrito Los Remedios

**Los Remedios** é un dos once distritos en que está dividida para efectos administrativos a cidade de Sevilla, capital da comunidade autónoma de Andalucía, en España.

Está situado no sueste do municipio. Limita ao leste cos distritos Sur e Bellavista-La Palmera; ao norte cos distritos Casco Antiguo e Triana; ao oeste, cos municipios de San Juan de Aznalfarache e Gelves; e ao sur, co municipio de Dos Hermanas.

## Barrios 
*Los Remedios
*Tablada

## Véxase tamén
Distrito Nervión

**Nervión** é un dos once distritos en que está dividida para efectos administrativos a cidade de Sevilla, capital da comunidade autónoma de Andalucía, en España.

Está situado na área central do municipio. Limita o sur co distrito Sur, ao leste co distrito Cerro-Amate, ao norte co distrito de San Pablo-Santa Justa e ao oeste co distrito Casco Antiguo.

## Barrios 
* Nervión
* San Bernardo
* Huerta del Pilar
* La Florida
* La Buhaira
* La Calzada
* San Roque
* Ciudad Jardín

## Véxase tamén
Isla Mágica

**Isla Mágica** é un parque temático situado en Sevilla, ambientado no descubrimento de América e inaugurado en 1997. Formouse aproveitando algunhas instalacións da Exposición Universal de 1992. O parque ten 8 zonas temáticas para o uso e desfrute do cliente.

En 2014 inaugurouse dentro do parque unha zona chamada Agua Mágica, que contén unha praia artificial e piscina de ondas, escorregadoiros, piscinas de baño familiar e infantil, escorregadoiros infantís e río lento.

## Áreas temáticas 
*Sevilla, Puerto de Indias
*El Balcón de Andalucía (ata 2011)
*Mundo Maya
*Puerta de América
*Amazonia
*La Guarida de los Piratas
*La Fuente de la Juventud
*El Dorado

## Véxase tamén 
### Ligazóns externas 
*Sitio web oficial
Torre Triana

**Torre Triana** é un edificio administrativo da Xunta de Andalucía na cidade de Sevilla. Foi construído en 1993, proxectado polo arquitecto navarro Francisco Javier Sáenz de Oiza, inspirándose no Castelo de Sant'Angelo da cidade de Roma. Aínda que se encontraba en pé durante a Exposición Universal de 1992, que se celebrou preto do seu ámbito, non foi finalizado e posto en uso ata 1993.

Encóntrase situado na Illa da Cartuja en Sevilla, constitúe o maior edificio administrativo da Xunta de Andalucía, nel están centralizadas varias consellarías, na que traballan miles de funcionarios.

De estilo posmoderno e cor amarela, a súa forma circular faino moi particular.

## Notas 
## Véxase tamén 
### Outros artigos
* Xunta de Andalucía
Casas Colgadas

250px|miniatura|Casas colgadas de Cuenca
As **Casas Colgadas**, tamén coñecidas como **Casas Voladas** ou **Casas del Rey**, é un conxunto de edificios civís situados en Cuenca, en España. No pasado eran frecuentes estas construcións na zona leste da cidade antiga, sobre a foz do río Huécar, aínda que hoxe só perduran unha pequena parte delas. De todas, as máis coñecidas son un conxunto de tres destas estruturas con balcóns de madeira.

Estas vivendas denomínanse así por posuíren os balcóns en beiril; é dicir, sen material sólido baixo elas, aínda que están fixadas á parede de abaixo cara a dentro por soportes diagonais para non se derrubar.

De orixe incerta, tense constancia da súa existencia xa no século XV. Ao longo da súa historia pasaron por diversas remodelacións, a última realizada durante a década dos anos 20 do século XX.

Foron utilizadas como vivendas de uso particular e casa consistorial, aínda que actualmente aloxan un mesón e o Museo de Arte Abstracta Española.

## Véxase tamén 
### Ligazóns externas 
*As Casas Colgadas na web de Turismo de Castela-A Mancha
San Pablo-Santa Justa

[dereita|miniatura|[Estación de Sevilla - Santa Justa.]]
**San Pablo-Santa Justa** é un dos once distritos en que está dividida para efectos administrativos a cidade de Sevilla, capital da comunidade autónoma de Andalucía, en España.

Está situado na área central do municipio. Limita ao sur cos distritos Nervión e Cerro-Amate, ao leste co distrito Este-Alcosa-Torreblanca, ao norte cos distritos Norte e Macarena, e ao oeste co distrito Casco Antiguo.

## Barrios 
* Árbol Gordo
* La Corza
* Las Huertas
* San Carlos-Tartessos
* San José Obrero
* El Fontanal-María Auxiliadora-Carretera de Carmona
* Santa Clara
* Zodiaco
* San Pablo A e B
* San Pablo C
* San Pablo D e E
* Huerta de Santa Teresa

## Véxase tamén
Mario Aurelio Poli

**Mario Aurelio Poli**, nado o 29 de novembro de 1947 en Buenos Aires, é un cardeal e arcebispo católico latino arxentino.

## Traxectoria 
Naceu en Buenos Aires o 29 de novembro de 1947. Foi ordenado sacerdote o 25 de novembro de 1978 polo arcebispo de Buenos Aires, Juan Carlos Aramburu.

O 8 de febreiro de 2002 foi nomeado bispo auxiliar de Buenos Aires e bispo titular de Abidda. Recibiu a consagración episcopal o 20 de abril de 2002 de mans do arcebispo de Buenos Aires Jorge Mario Bergoglio.

O 24 de xuño de 2008 o papa Bieito XVI nomeouno bispo de Santa Rosa.

Logo do conclave de 2013, onde Bergoglio foi elixido papa, o 28 de marzo foi nomeado arcebispo de Buenos Aires, e o 4 de maio nomeado tamén ordinario para os fieis de rito oriental na Arxentina.

O 19 de febreiro de 2014 o papa Francisco nomeouno como membro da Congregación para as Igrexas Orientais. O 22 de febreiro de 2014 o papa Francisco creouno cardeal co título de cardeal-presbítero de San Roberto Bellarmino.

## Notas 
## Véxase tamén 
### Ligazóns externas 
* Perfil na web do Vaticano .
* Perfil en Catholic-Hierarchy.org
Luís Gerpe González

**Luís Samuel Gerpe González**, nado en Lalín en 1878 e finado en 1955, foi un sacerdote e escritor galego.

## Traxectoria 
Estudou a carreira sacerdotal no Seminario de Lugo. Utilizou os pseudónimos '''Alberto D'Estebo** e **Fuco de Outeiro'*. Publicou en *El Norte de Galicia* o folletín *Gallegadas de unha festa'' (1904). Foi coadxutor de Tomiño e párroco de Estás, Parada das Achas e novamente Estás.

## Véxase tamén 
### Bibliografía 
* 
*
Tobias Smollett

**Tobias George Smollett**, nado en Dalquhurn (West Dunbartonshire) o 19 de marzo de 1721 e finado en Livorno o 17 de novembro de 1771, foi un médico, escritor, tradutor, historiador e xornalista escocés. Entre as súas novelas destacan *The Adventures of Roderick Random* (1748) e *The Adventures of Peregrine Pickle* (1750).

## Véxase tamén 
### Ligazóns externas 
* Edicións en liña das súas obras
Kelly Macdonald

**Kelly Macdonald**, nada o 23 de febreiro de 1976 en Glasgow, é unha actriz escocesa.

## Traxectoria 
Acadou sona a nivel internacional polo seu traballo no filme independente *Trainspotting* así como noutras películas asociadas ao cinema máis comercial, como *Nanny McPhee*, *Gosford Park*, *Intermission*, *No Country for Old Men*, *Harry Potter and the Deathly Hallows* ou *Brave*. Tamén é un rostro coñecido da televisión, onde desempeñou importante roles en series como *Boardwalk Empire*, *The Girl in the Café ou *State of Play*.

## Véxase tamén 
### Ligazóns externas 
* Kelly Macdonald en *Skellig'' de Sky1, 2009
Jean-Pierre Kutwa

**Jean-Pierre Kutwa**, nado o 22 de decembro de 1945 en Blokosso (Abidjan) é un cardeal e arcebispo católico latino marfilés.

## Traxectoria 
Naceu en Blokosso o 22 de decembro de 1945. Foi ordenado sacerdote o 11 de xullo de 1971 polo arcebispo de Abidjan, Bernard Yago.

O 15 de maio de 2001 foi nomeado arcebispo metropolitano de Gagnoa. Recibiu a consagración episcopal o 16 de setembro de mans do metropolitano de Abidjan, Bernard Agré, e tendo como co-consagrantes ao bispo de Yopougon, Laurent Akran Mandjo, e ao bispo de San Pédro Barthélémy Djabla.

O 2 de maio de 2006 o papa Bieito XVI nomeouno arcebispo de Abidjan. Tomou posesión da arquidiocese o 18 de xuño.

O 22 de febreiro de 2014 o papa Francisco creouno cardeal co título de Cardeal-Presbítero de Santa Emerenziana a Tor Fiorenza.
Gran Premio da Arxentina de 1981

O **Gran Premio da Arxentina de 1981** foi unha carreira de automobilismo de Fórmula 1, celebrada o 12 de abril de 1981 no Autódromo Oscar Alfredo Gálvez de Buenos Aires. Foi a terceira carreira da tempada de  e o último Gran Premio da Arxentina ata 1995. Grazas á solución alternativa do deseñador Gordon Murray dos faldróns laterais flexibles, os Brabham de Nelson Piquet e Héctor Rebaque dominaron nesta carreira, Piquet (logrou a pole cunha velocidade media de 209´261&nbsp;km/h) liderou a carreira e Rebaque subiu desde o quinto posto ao segundo en 23 voltas, antes de abandonar.

## Clasificación 
Resultados do **Gran Premio da Arxentina** de Fórmula 1 de 1981:

## Notas 
* Carreira 250 para Michelin.
* Esta foi a primeira carreira dun coche de F1 co chasis feito de materiais compostos de fibra de carbono, o McLaren MP4 de John Watson.
* Durante a cerimonia do podio, soou "cumpleaños feliz" a través da megafonía para Carlos Reutemann, xa que era o seu 39 aniversario.
* **Primeiro podio:** Alain Prost

## Posicións logo da carreira 
;Clasificación no campionato de pilotos

;Clasificación no campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
* 
* 

## Véxase tamén 
### Ligazóns externas
Bellavista-La Palmera

[250px|miniatura|Barrio de [Heliópolis, Sevilla|Heliópolis.]]
**Bellavista-La Palmera** é un dos once distritos en que está dividida para efectos administrativos a cidade de Sevilla, capital da comunidade autónoma de Andalucía, en España.

Está situado ao sur do municipio de Sevilla. Limita polo sur e polo leste co municipio de Dos Hermanas, polo norte limita co Distrito Sur e polo oeste co Distrito Los Remedios.

## Barrios 
* Bellavista
* Heliópolis
* Elcano-Los Bermejales
* Sector Sur-La Palmera-Reina Mercedes
* Pedro Salvador-Las Palmeritas
* Barriada de Pineda

## Véxase tamén
Nervión

O topónimo **Nervión** pode referirse a:

***Río Nervión**, no País Vasco;
***Arratia-Nervión**, comarca de Biscaia;
***Distrito Nervión**, distrito da cidade de Sevilla;
***Barrio de Nervión**, barrio da cidade de Sevilla;
***Estación de Nervión**, estación do Metro de Sevilla;
***Baía de Nervión**, na costa de Guinea Ecuatorial;

## Véxase tamén
### Outros artigos
****El Nervión***, xornal publicado en Bilbao no século XIX;
****El Nervión***, xornal publicado en Bilbao dende o ano 2000.
Gran Premio de San Marino de 1981

O **Gran Premio de San Marino de 1981** foi unha carreira de Fórmula Un celebrada o 3 de maio de 1981 no Autódromo Enzo e Dino Ferrari en Imola, Italia. Foi a cuarta carreira do Campionato do Mundo de pilotos de .

A carreira foi a primeira en levar o título "Gran Premio de San Marino", aínda que varias carreiras de Fórmula Un fora do campionato e o Gran Premio de Italia de 1980 disputaranse previamente no circuíto. A chicane Acque Minerali fora ampliada o ano antes e era máis rápida, a chicane orixinal coa súa estreita configuración, en 1980 era impopular entre os pilotos, xa que era moi lento.

O equipo Lotus retiraron os seus coches porque a FIA confirmou a prohibición do Lotus 88 e o dono do equipo Colin Chapman viu que os 81s xa non eran competitivos.

Didier Pironi mantivo o liderado ata o final da carreira, antes de perder posicións de novo debido a un problema mecánico, foi adiantado por Nelson Piquet, que finalmente gañou a carreira. Ademais de ser o debut de Michele Alboreto nun Gran Premio, a carreira tamén é notable pola recuperación de Gilles Villeneuve ao sétimo lugar, logo de errar na selección de pneumáticos para as condicións climáticas. Mentres que o equipo non se clasificou para a carreira, que era a primeira carreira entrou por Toleman, que agora é Lotus F1.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos da clasificación.

## Notas 
''A menos que se indique o contrario, todos os resultados da carreira tómanse de 

## Véxase tamén 
### Ligazóns externas
Antonio de Remesal

**Antonio de Remesal**, nado en Allariz en 1570 e finado en Madrid en 1619.

Trasladouse a América en 1613 como acompañante de frei Alonso de Galdo, que fora nomeado bispo de Comayagua (Honduras). Anteriormente ao comezo desta viaxe, Remesal reunira información sobre os dominicos en Filipinas, e comezara a escribir un libro sobre frei Bartolomé de las Casas..

A súa obra foi impresa en España, e Remesal mesmo levou a América cinco caixas de exemplares, mais foron confiscados polo deán da catedral de Guatemala Felipe Ruiz del Corral, quen era comisario do Tribunal da Inquisición. Na súa obra Remesal realizaba duros ataques aos conquistadores da zona (seguindo a liña de Bartolomé de las Casas), polo que Ruiz del Corral acusouno de difamación de personaxes e institucións, impedíndolle que se difundise o libro.

## Notas 
## Véxase tamén 
### Bibliografía 
* *Enciclopedia Microsoft Encarta*
Río Huécar

[260px|miniatura|O río Huécar en [Cuenca, España|Cuenca]]
O **Huécar** é un pequeno río do leste de España, afluente do río Xúcar. Ten unha lonxitude de 15&nbsp;km polos concellos de Palomera, Buenache de la Sierra e Cuenca, todos eles na provincia de Cuenca, en Castela-A Mancha.

## Percorrido e caudal 
Ao seu paso pola cidade de Cuenca e practicamente ao longo de todo o seu curso formou a chamada Foz do Huécar, garganta duns 100 metros de profundidade sobre a que se sitúan as Casas Colgadas. A principios do século XX provocou varios desbordamentos, polo que a mediados deste se procedeu a canalizar o seu último quilómetro, xa que é o que discorre dentro da cidade de Cuenca.

A súa última enchente importante tivo lugar en 1972, inundando as hortas próximas á capital. Dende o inverno de 1994 a 1995, cando se tivo que activar a alerta por posible desbordamento das súas augas, non volveu ameazar con superar a devandita canle, chegando mesmo a producirse unha acusada estiaxe nos meses de verán. É por isto que para manter con auga o seu percorrido urbano fose utilizado un túnel escavado en rocha calcaria e que cruza baixo o centro histórico da cidade para transvasar auga dende o río Xúcar, ao cal a devolve na súa desembocadura un quilómetro máis adiante. O túnel verte as augas mediante unha fervenza aritificial situada baixo as Casas Colgadas. En 2009 permaneceu seco, exceptuando o tramo mantido artificialmente, dende finais de primavera ata os últimos días do ano. En 2010 mantívose con auga durante todo o verán, algo que non sucedía dende había máis dun lustro.

## Véxase tamén 
### Ligazóns externas
Estadio Municipal Álvarez Claro

O **Estadio Municipal Álvarez Claro** é un estadio que se atopa na cidade autónoma de Melilla, España. Nel xoga como local o equipo da cidade, a Unión Deportiva Melilla.

Ten unha capacidade para 12.000 espectadores e as súas dimensións son de 106 m x 65 m. Foi inaugurado o 29 de setembro de 1945. O estadio leva o nome do presidente de honra da UD Melilla, Rafael Álvarez Claro que foi procurador nas Cortes Xerais, e presidente de Melilla e da UD Melilla co que o equipo ascendeu a Segunda División na tempada 1949-50.

## Véxase tamén
### Ligazóns externas
* Información do estadio na web da UD Melilla
Parque zoolóxico de Madrid

[dereita|miniatura|240px|[Voitre leonado no zoo de Madrid]]
O **Parque zoolóxico de Madrid** (*Zoo Aquarium de Madrid*), é un zoo que se acha en Madrid (España), exactamente no gran parque forestal urbano da Casa de Campo. O parque pertence a Parques Reunidos S.A..

Foi inaugurado en 1972; ocupa unha área de 20 ha e conta con 500 especies cun total de 6000 individuos. Ademais das instalacións dos animais dos cinco continentas, salientan as instalacións dos golfiños, dos leóns mariños, das rapinas, e das aves exóticas.

## Historia 
[miniatura|250px|[Golfiños]]

O primeiro zoolóxico de Madrid data do ano 1770, a Casa de Fieras del Retiro, fundado por Carlos III.

O promotor do actual Zoo de Madrid foi Antonio Lleó de la Viña, que construíu as instalacións na Casa de Campo. O proxecto inicial do Zoo de Madrid estivo a cargo do arquitecto catalán Jordi Mir Valls, gañador do concurso convocado para tal efecto. O parque inagurouse en 1972.

Quince anos despois, en 1987, contruíuse o delfinario. Inaugurouse con sete exemplares de arroaz común ou boto (*Tursiops truncatus*). Construíuse tamén o pavillón *Naturaleza Misteriosa* onde se exhibe unha escolma de réptiles, anfibios e invertebrados.

En 1995 construíuse na parte suroeste do recinto o *Aquarium*, con forma de pirámide de cristal, mide 3.000 m².

En 1997, comezaron as exhibicións de voos de aves de rapina e exóticas nunha zona achegada ao delfinario.

En 2002, a raíña Sofía inaugura as aulas de educación ambiental do Zoo Aquarium.

En 2003, construíuse a instalación para leóns mariños (*Zalophus californianus*) e pingüíns (*Spheniscus demersus*).

En 2006 construíuse o complexo de primates do sueste asiático (orangutáns e xibóns de mans brancas (*Hylobates lar*).

Dende setembro de 2007 o zoolóxico ten un novo complexo con pandas xigantes (*Ailuropoda melanoleuca*). Os dous primeiros exemplares foron doados polo goberno chinés.

## Crianza de animais 
No zoo de Madrid críanse un importante número de especies como o panda xigante, a foca grisalla, a cobra de monóculo (*Naja kaouthia*) e o orangután de Borneo.

En 2007/2008 participou en 30 programas EEP e 21 programas ESB coordinados pola EAZA.

## Instalacións e especies 
O parque zoolóxico de Madrid exhibe unha colección de máis de 6000 animais de máis de 500 especies diferentes dos 5 continentes.

En 1987 construíuse o delfinario. Inaugurouse en agosto do mesmo ano, importando os animais dende Marineland Cataluña.

En 1995 consrtruíuse o acuario. Ten 35 acuarios de exposición. Hai máis de 200 especies, principalmente peixes e invertebrados mariños.

### Servizos 
O parque conta con varios restaurantes, quioscos de comida e tendas de recordos.

## Notas 
## Véxase tamén 
### Outros artigos 
* VigoNature

### Ligazóns externas 
* Web do zoo
César Pelli

**César Pelli**, nado en San Miguel de Tucumán o 12 de outubro de 1926 e finado en Nova York o 19 de xullo de 2019, foi un arquitecto arxentino, Estudou arquitectura e graduouse na Universidade Nacional de Tucumán. Posteriormente comezou a traballar no seu país, ata que en 1952 se trasladou aos Estados Unidos, onde obtivo a nacionalidade estadounidense. Viviu en New Haven, Connecticut, e dirixiu o estudo Pelli-Clarke-Pelli.

A súa obra máis famosa constitúena as Torres Xemelgas Petronas de Kuala Lumpur, que dende 1998 e ata mediados de 2003 foron os edificios máis altos do mundo. Destácase unha busca de elegancia e sobriedade nas liñas, e o intento de crear unha imaxe ao mesmo tempo moderna e arcaica. Despois da súa morte en 2019, o entón primeiro ministro de Malaisia, Mahathir bin Mohamad, tamén expresou as condolencias.

En España son obras súas a Torre de Cristal, un dos catro rañaceos do Cuatro Torres Business Area de Madrid; a Torre Iberdrola de Bilbao e a Torre Cajasol de Sevilla.

## Notas 
## Véxase tamén 
### Ligazóns externas 
* Sitio web oficial do estudo de César Pelli
Estatuto de Autonomía de Melilla

O **Estatuto de Autonomía de Melilla** é a norma institucional básica da cidade autónoma de Melilla, en España. Trátase dunha lei orgánica aprobada o 13 de marzo de 1995 e que se publicou no Boletín Oficial del Estado o día seguinte, xunto ao equivalente da cidade de Ceuta.

Estableceu ao municipio como cidade autónoma, pois antes era un municipio pertencente á provincia de Málaga. Foi consecuencia dun proceso de 17 anos que se orixinou a partir Disposición Transitoria Quinta da Constitución de 1978 que permitía a posterior constitución de Ceuta e Melilla en comunidades autónomas.

## Véxase tamén 
### Ligazóns externas 
*Boletín Oficial del Estado nº 62 de 14 de marzo de 1995
Torre Cajasol

A **Torre Cajasol**, tamén coñecida como **Torre Pelli** por ser o seu arquitecto César Pelli, é un rañaceos de oficinas en construción na cidade de Sevilla. As obras comezaron en marzo de 2008 e espérase que finalicen en 2015.

A torre ten 180,5 metros de altura e 40 plantas, 3 delas baixo a rasante. A torre será utilizada para oficinas, tendo a súa entrada pola rúa Odiel. A torre, construída para ser a sede de Cajasol, será o edificio máis alto da cidade e tamén de Andalucía.

## Historia e características 
A torre estase a construír na Illa da Cartuja, na zona onde se celebrou a Exposición Universal de Sevilla de 1992. Está situada xunto ao río Guadalquivir nunha área reurbanizada na década de 2000. A torre estará flanqueada por dous edificios de catro plantas tamén deseñados por César Pelli. Os bordos curvados dos edificios definirán unha praza que se abre no norte e o sur e estreita no centro, creando unha rúa comercial peonil escalada.

Informouse que a UNESCO estaba a considerar poñer monumentos da cidade de Sevilla que se clasifican como Patrimonio da Humanidade (a Catedral, os Reais Alcázares e o Arquivo Xeral de Indias) na lista de patrimonio en perigo a causa do "impacto visual negativo" da torre no vello horizonte da cidade de Sevilla. A proposta foi rexeitada na reunión do Comité do Patrimonio Mundial da UNESCO en San Petersburgo en 2012, pero na reunión lamentouse que o traballo na torre non fora suspendido.

## Notas 
## Véxase tamén 
### Outros artigos 
* Lista de rañaceos en España
### Ligazóns externas 
* Sitio oficial da Torre Iberdrola
Provincia marítima de Melilla

[thumb|Contrasinal da [provincia marítima de Melilla.]]
A **provincia marítima de Melilla** é unha das trinta provincias marítimas en que se divide o litoral español. A súa matrícula é MLL e comprende o litoral da cidade autónoma de Melilla e as augas circundantes das illas Chafarinas, o Peñón de Vélez de la Gomera e o Peñón de Alhucemas.

## Véxase tamén 
### Ligazóns externas 
*REAL DECRETO 638/2007, de 18 de maio, polo que se regulan as Capitanías Marítimas e os Distritos Marítimos
Galicia en Madrid

***Galicia en Madrid*** foi o nome de varias publicacións:

****Galicia en Madrid***,  revista editada en Madrid entre 1905 e 1906.
****Galicia en Madrid***, *Órgano de Lar gallego*, revista editada en Madrid entre 1932 e 1936.
****Galicia en Madrid***, portavoz do Centro Galego de Madrid, revista editada en Madrid desde 1982.
Kappa Andromedae

**Kappa Andromedae** (κ Y, κ Andromedae) é a denominación de Bayer dunha estrela brillante da constelación de Andrómeda. A súa magnitude visual é de 4,1. De acordo á Escala de Bortle, pode ser visible desde os arrabaldes e da franxa urbana, pero non das rexións iluminadas do centro da cidade. Medidas de paralaxe da misión Hipparcos a sitúan a unha distancia de aproximadamente 168 anos luz (52 parsecs) da Terra. Kappa Andromedae ten un tipo espectral B9-IV, o que indica unha estrela subxigante, que acaba de saír da secuencia principal. Ten 2,3 veces o raio do Sol e roda rapidamente sobre o seu eixe, cunha velocidade de rotación proxectada de 176&nbsp;km/s. A súa temperatura de superficie é de 11.361 K. Cunha masa de aproximadamente 2,5 veces a do Sol, a súa idade estimada é de 30 millóns de anos.

miniatura|esquerda|Concepción artística de kappa Andromeae b como "super-xúpiter", planeta (ou talvez anana marrón) que se detectou orbitando a estrela Kappa Andromedae. O aspecto do planeta é suposto.

## Notas 
## Véxase tamén 
### Outros artigos 
* Exoplaneta